**Stanislav Gross** (\* 30. október 1969, Praha – † 16. apríl 2015, Praha) bol český právnik a niekdajší sociálnodemokratický politik. Od apríla 2000 do leta 2004 bol ministrom vnútra, od roku 2001 štatutárnym podpredsedom ČSSD, od roku 2002 1. podpredsedom vlády. Po prepade ČSSD vo voľbách do Európskeho parlamentu v júni 2004 a odstúpení Vladimíra Špidlu ho nahradil vo vedení strany aj ako predseda vlády. Z tejto funkcie odstúpil 25. apríla 2005 po trojmesačnej vládnej kríze spôsobenej aférou okolo jeho financií; 24. septembri 2005 opustil vysokú politiku úplne.

Osobný život
------------

Po maturite na SPŠ dopravnej v Prahe, v roku 1988 krátko pracoval ako elektromechanik – kandidát rušňovodiča v depe pre lokomotívy Praha-Vršovice. Po vykonaní základnej vojenskej služby v Olomouci v rokoch 1988 až 1990 sa zapojil do politiky, v ktorej tak pôsobil bez dlhšej praxe, čo bolo predmetom kritiky jeho protivníkov. V rokoch 1993 až 1999 vyštudoval Právnickú fakultu Univerzity Karlovy v Prahe; na FP Západočeskej univerzity v Plzni získal titul JUDr. Jeho kritici ho obviňovali, že nevyštudoval úplne regulárne.

Prvýkrát sa ženil tesne po vojne, na začiatku deväťdesiatych rokov, podľa svojich slov (potom citovaných Frekvence 1) z mladíckej nerozvážnosti, a manželstvo bolo po pol roku rozvedené. Denník Blesk sa dopátral identity jeho prvej manželky, ale zverejnenie jej fotografie bolo hodnotené ako neetický zásah do súkromia.

Gross sa oženil druhýkrát, mal manželku Šárku a dve dcéry, Denisu (\* 1997) a Natáliu (\* 2002).

V októbri 2004 na Grossa bola spáchaná tzv. Google bomba na slovné spojenie "Velký bratr".

V priebehu roka 2014 bola v denníku Blesk zverejnená informácia o vážnom ochorení Stanislava Grossa, ktoré ho postupne paralyzovalo. Najčastejšie sa hovorilo o amyotrofickej laterálnej skleróze (ALS). Na následky choroby 16. apríla 2015 zomrel.

Politická kariéra
-----------------

V roku 1989 vstúpil do obnovenej sociálnej demokracie (oblastné združenie Praha 10) a ešte v roku 1990 bol zvolený za predsedu (sprvu ústredným tajomníkom) *Mladých sociálnych demokratov*, ktorým bol do roku 1994. Roku 1992 bol zvolený do Českej národnej rady, z ktorej sa po rozdelení Československa stala Poslanecká snemovňa Parlamentu Českej republiky. Od 17. januára 1995 bol predsedom poslaneckého klubu ČSSD, ktorým zostal aj po ďalších dvoch voľbách; po voľbách roku 1998 bol aj podpredsedom Poslaneckej snemovne (od 17. júla 1998 do 5. apríla 2000). Od 20. januára 1996 pôsobil ako odborný hovorca ČSSD pre rezort bezpečnosti, súčasne bol členom predsedníctva UVV ČSSD. 5. apríla 2000 bol menovaný ministrom vnútra Česka vo vláde Miloša Zemana; rovnaké ministerstvo riadil aj vo vláde Vladimíra Špidlu 2002 – 2004, ktorej bol 1. podpredsedom. Na XXX. zjazde ČSSD v apríli 2001 bol zvolený štatutárnym podpredsedom ČSSD a v marci 2003 potvrdený, po Špidlovom odstúpení na konci júna 2004 tak prevzal vedenie strany. Na XXXII. zjazde ČSSD 26. marca 2005 bol zvolený za predsedu (291 hlasov proti 203 Zdeňka Škromacha).

Po Špidlovej demisii prezident Českej republiky Václav Klaus 2. júla 2004 poveril Grossa zostavením novej vlády a 26. júla ho menoval premiérom ako najmladším (34 rokov) v histórii krajiny. Vláda Stanislava Grossa bola vymenovaná 4. augusta 2004, dôveru Poslaneckej snemovne získala 24. augusta (101 poslancov za, 99 proti). 21. septembra sa spolu s ďalšími ministrami vzdal poslaneckého mandátu.

Referencie
----------

1. ↑  WIRNITZER, Jan. Zemřel expremiér Stanislav Gross, bylo mu 45 let. *iDNES.cz*, 2015-04-16. Dostupné online [cit. 2015-04-16].
2. ↑  České noviny, Po ťažkej chorobe zomrel bývalý premiér Stanislav Gross
3. ↑  *Rozhovor so Stanislavom Grossom*, rádio Frekvence 1, 20. 1. 2004, relácia Press klub, moderátorka Barbora Tachecí, prepis zverejnený na webe Transparency International
4. ↑  *Rozhovor so Stanislavom Grossom*, rádio Frekvence 1, 4. 3. 2004, 18:15 hodín, relácia Press klub, moderátor Petr Šimůnek (prepis rozhovoru je zahrnutý v spravodajskom servise Newton Media)
5. ↑  Blesk, 25. 2. 2005, str. 2, fotografia s popiskom "Premiérova exmanželka Dagmar žije svoj nový život bez Standu na jednom pražskom sídlisku.
6. ↑  Lucie Soldatov: Etika spravodajské fotografie, diplomová práca, Masarykova univerzita v Brne, Fakulta sociálnych štúdií, katedra mediálnych štúdií a žurnalistiky, 2007
7. ↑   Hospodářské noviny (iHNed.cz), Príjmy Grossovej? Žiadne milióny, 26. 4. 2005

* *Tento článok je čiastočný alebo úplný preklad článku Stanislav Gross na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Stanislav Gross**

  


| * z
* d
* u
Predsedovia vlády Česka |
| --- |
| Česká socialistická republika (1969 – 1990) | 
* Stanislav Rázl (1969)
* Josef Kempný (1969 – 70)
* Josef Korčák (1970 – 87)
* Ladislav Adamec (1987 – 88)
* František Pitra (1988 – 90)

 | Znak ČR |
| Česká republika (1990 – 1992) | 
* Petr Pithart (1990 – 92)
* Václav Klaus (1992 – 98)

 |
| Česká republika (od 1993) | 
* Václav Klaus (1992 – 98)
* Josef Tošovský (1998)
* Miloš Zeman (1998 – 2002)
* Vladimír Špidla (2002 – 04)
* Stanislav Gross (2004 – 05)
* Jiří Paroubek (2005 – 06)
* Mirek Topolánek (2006 – 09)
* Jan Fischer (2009 – 10)
* Petr Nečas (2010 – 13)
* Jiří Rusnok (2010 – 13)
* Bohuslav Sobotka (2014 – 17)
* Andrej Babiš (2017 – 21)
* Petr Fiala (2021 – )

 |
| **^1**  časť Československej socialistickej republiky, **^2**  časť ČSFR |

Autoritné údaje: * GND: 1069653985
* ISNI: 0000 0000 7910 2974
* LCCN: no2005066237
* NK ČR: jn20000400818
* SNK: 151129
* VIAF: 61280669
* WorldCat: lccn-no2005066237